CELEX: 62021CN0024
Language: fi
Date: 2021-01-14 00:00:00
Title: Asia C-24/21: Ennakkoratkaisupyyntö, jonka Tribunale ordinario di Pordenone (Italia) on esittänyt 14.1.2021 – PH v. Regione Autonoma Friuli Venezia Giulia

27.9.2021   
            
            
               FI
            
            
               Euroopan unionin virallinen lehti
            
            
               C 391/2
            
         
      Ennakkoratkaisupyyntö, jonka Tribunale ordinario di Pordenone (Italia) on esittänyt 14.1.2021 – PH v. Regione Autonoma Friuli Venezia Giulia
      (Asia C-24/21)
      (2021/C 391/03)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale ordinario di Pordenone
      
         Pääasian asianosaiset
      
      
         Kantaja: PH
      
         Vastaaja: Regione Autonoma Friuli Venezia Giulia
      
         Ennakkoratkaisukysymykset
      
      
                  1)
               
               
                  Onko Friuli Venezia Giulian alueellisen lain nro 5/2011 2 §:n 1 momenttiin, jolla on otettu käyttöön rinnakkaiselotoimenpiteitä, joiden seurauksena MON 810 -maissilajikkeen viljely on kielletty Friuli Venezia Giulian alueella, sisältyvä kielto yhdenmukainen direktiivin 2001/18 (1) koko järjestelmän kanssa vai onko se ristiriidassa sen kanssa, kun huomioon otetaan myös asetus N:o 1829/2003 (2) ja komission suositus 2010/C 200/01 (3)?
               
            
                  2)
               
               
                  Voiko edellä tarkoitettu kielto olla myös vaikutukseltaan vastaava toimenpide ja siten ristiriidassa SEUT 34, SEUT 35 ja SEUT 36 artiklan kanssa?
               
            
         (1)  Geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12.3.2001 annettu Euroopan parlamentin ja neuvoston direktiivi 2001/18/EY- Komission julistus (EYVL 2001, L 106, s. 1).
      
         (2)  Muuntogeenisistä elintarvikkeista ja rehuista 22.9.2003 annettu Euroopan parlamentin ja neuvoston asetus (EY) N:o 1829/2003 (ETA:n kannalta merkityksellinen teksti) (EUVL 2003, L 268, s. 1).
      
         (3)  Ohjeista kansallisten rinnakkaiselotoimenpiteiden kehittämiseksi muuntogeenisten organismien tahattoman esiintymisen välttämiseksi tavanomaisesti tai luonnonmukaisesti viljeltävien kasvien seassa 13.7.2010 annettu komission suositus (EUVL 2010, C 200, s. 1).